ponedjeljak, 20. travnja 2020.

**HRVATSKI JEZIK**

* Otvorite čitanku na str. 124. te pročitajte **Priču o stablu**.
* Uvježbaj čitati priču!
* Usmeno odgovori na pitanja kod pčelice.
* U bilježnicu napiši datum, naslov, ime pisca te riješi zadatak u bilježnicu.

 **Da bi misao bila točna, izostavi suvišnu riječ u rečenicama.**

1. Radnja priče odvija se jednog kišnog dana u rano proljeće.

2. U priči se javljaju ove životinje: vjeverica, mravi, ptice i zec.

3. Domaće životinje su se pitale zašto stari hrast stoji nepomično na jednom mjestu.

4. Stablo je progovorilo kad je kroz njegovu golu krošnju prostrujao vjetar.

5. Dok stoji na svojemu mjestu, stablo ima dovoljno hrane da može cvjetati, listati, plakati i davati plodove.

6. Sve što se događa uokolo saznaje od morskih životinja koje mu dolaze u pohode.

7. Mnoge vijesti saznaje od učiteljice, dječaka Ivice i njegove obitelji koji sjede pod njim u hladovini krošnje.

8. Vjetar stablu kestena donosi vijesti iz najudaljenijih krajeva svijeta.

**RADOZNALCI**

STABLA

Među svim živim bićima na Zemlji, stabla žive najdulje.

Najstarija stabla u Hrvatskoj su:

 Gupčeva lipa u Gornjoj Stubici u Hrvatskom zagorju koja je starija od 1573. godine.

 Divovska jela „kraljica šume“ nalazi se u park-šumi Golubnjak pokraj Lokvi. Starija je od 250 godina, visoka 37 m i širine 140 cm.

 U slavonskoj šumi Prašnik pokraj Okučana nalazi se oko 2000 stabala hrasta lužnjaka starih 300 i više godina.

Zanimljivosti

Stablo visoko 50 metara korijenjem prekrije površinu veličine nogometnog igrališta.

Za vrućega ljetnog dana kroz listove samo jednog stabla može ispariti i do 600 litara vode.

Milijuni stabala izrasli su zahvaljujući vjevericama koje su zakopale sjemenke i zaboravile na njih.

Stručnjaci su izračunali da jedno stablo za 100 godina proizvede kisika koliko je čovjeku potrebno za 20 godina života.

***Ponovimo***

* Dvotočje i zarez u nabrajanju (nabrajanje, dvotočje, zarez)
* [Kviz](https://wordwall.net/hr/embed/6f4c01d7c634468d8c488352c97347eb?themeId=1&templateId=5)

**MATEMATIKA**

**Pisano dijeljenje troznamenkastog broja jednoznamenkastim (546:2) – ponavljanje**

* + ***Riješite 103. i 104. str. u RB***

Pažljivo čitajte zadatke i pazite na potpisivanje.

**-** fotografirati

Ako imaš poteškoća s dijeljenjem svakako pogledaj reprizu Škole na trećemili na poveznici skolanatrecem3@hrt.hr

**PRIRODA I DRUŠTVO**

Gospodarstvene djelatnosti zavičajne regije (gospodarstvo, gospodarske djelatnosti)

* **Ponovimo**
* [Što ću biti kad odrastem](https://view.genial.ly/5e22358a71af5a630cbb946c?fbclid=IwAR0B_qNl_6a2fO7LkiZxlfj5Z75SjTkouDtQdsHarZner7ft-2ZEo3ZAw7U)
* [Gospodarstvene djelatnosti](https://view.genial.ly/5e22358a71af5a630cbb946c?fbclid=IwAR0B_qNl_6a2fO7LkiZxlfj5Z75SjTkouDtQdsHarZner7ft-2ZEo3ZAw7U)
* [Gospodarstvo zavičaja](https://view.genial.ly/5e234df277322d4f6847d536?fbclid=IwAR3DFq50qf-GOrmfsd1VxLx0oa2jISP5wnwgv-Qaq-tmnreKOpGTDw8stnE)